da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de da da da nb da da da da da da da de da da da en de da da de da de da de da da da da da da da en da da sv da da fr en da de da da de fr da de nl da da da en da da da da da fr ceb en nl ceb fr de da da
Sådan hækler du dit eget indkøbsnet | ISABELLAS
af Thea Lind Thomsen 1.06.2022
Styling: Sofie Møller Wulff. Foto: Martin Tanggaard.
Genanvendelige poser er et bæredygtigt alternativ til supermarkedernes plastikposer. Hækl dit eget personlige indkøbsnet, som du kan bruge igen og igen.
For at gøre indkøbsnettet mere modstandsdygtigt og holdbart har vi hæklet med dobbelttråd.
Sådan gør du - trin for trin:
Er du helt nu indenfor hækleverdenen? Se vores video, hvor du får en introduktion og lærer det basale indenfor hækling!
Læg bomuldsgarnet dobbelt, så det bliver tykkere. Slå 30 lm op, og hækl 2 hstgm i 2. m fra nålen. Hækl nu 27 hstgm, og afslut med 4 hstgm i sidste m på rækken.
Fortsæt langs den modsatte side: Hækl 27 hstgm, hækl 2 hstgm i sidste m, og afslut med 1 km.
Nu hækles der rundt om arbejdet i stedet for frem og tilbage. Slå 1 lm op, hækl 2 hstgm i de næste 2 m, hækl 27 hstgm, hækl 2 hstgm i de næste 4 m, hækl 27 hstgm, hækl 2 hstgm i de næste 2 m, og afslut med 1 km. (70).
Slå 1 lm op, hækl 29 hstgm, hækl 2 hstgm i de næste 6 m, hækl 29 hstgm, og hækl 2 hstgm i de næste 6 m.
*Hækl hstgm hele omg uden udtag, og afslut med 1 km*. (82). Gentag fra * til * fem gange.
Nu hækles netmønsteret: *Slå 5 lm op, spring 2 m over, og hækl 1 fm*. Gentag fra * til * omg rundt.
*Stik nålen ned i 3. m på lm-bue fra forrige omg, hækl 1 fm, slå 5 lm op*. Gentag fra * til * 21 omg i alt.
Hækl fm i alle m fra forrige omg hele vejen rundt, og afslut med 1 km. (153).
*Hækl 1 stgm, hækl 2 stgm sammen, fortsæt hele omg rundt, og afslut med 1 km*. Gentag fra * til * én gang. (68).
Hækl 8 stgm, slå 60 lm op, spring 18 m over, hækl 16 stgm, slå 60 lm op, spring 18 m over, hækl 8 stgm, og afslut med 1 km.
*Hækl stgm hele omg rundt*. Gentag fra * til * én gang. Bryd garnet, og hæft ender.
TIP: I stedet for at hækle indkøbsnettet i samme farve garn kan du f.eks. hækle top og bund i én farve og netmønsteret i en anden. Vælg to farver, som komplementerer hinanden flot.
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik